Nos azt hiszem fontos beszélni a toxicitásról, ez kérdéses.
Meg kell értened, hogy minden anyag potenciálisan toxikus.
Megölheted magad vízzel is, ha eleget iszol belőle.
Drogok esetében a toxicitás általában sokkal közelebb van a hatásos dózishoz, mint a víz esetében.
A farmakológusoknak van egy kifejezésük, az LD50, ami egy szörnyű gondolat, de jobb ha tisztában vagy vele.
Az LD50 (Lehtal Dose 50) az, hogy van száz patkányod, adsz nekik egy drogot,
az LD50 az a dózis, amelynél a patkányok fele elpusztul.
Amit akarsz egy drognál az - legyen az pszichoaktív drog, vagy rákgyógyszer, vagy akármi -
egy olyan drog, melynél az aktív dózis sokkal, sokkal alacsonyabb, mint az LD50.
Nos eszerint a mérce szerint az LSD a lehető legbiztonságosabb drog.
Mert megérzel 50 mikrogramm LSD-t, 200 mikrogramm LSD pedig egy teljes menü.
De hogy megöld magad LSD-vel... senki sem tudja, mennyi kell ahhoz.
Az LSD LD50-jét soha nem állapították meg. Annyira magas. Ez jó hír.
Na most a pszilocibin középpályás e szerint az osztályozás szerint.
A pszilocibin hatékony dózisa 15-30 miligramm.
A halálos dózis kb. 150 miligramm PER kilogramm (testsúly)!
Szóval kiszámolhatod, hogy ez mit jelent. Ezerszerese vagy több ezerszerese a hatékony dózisnak.
Na most egy olyan esetében, mint a meszkalin, az LD50 csak a 40-szerese a hatékony dózisnak.
Tehát e szerint a mérce szerint a meszkalin egy elég toxikus vegyület.
És tényleg az. 700 miligrammot be kell venned belőle.
Ez egy másik módja, hogy hogyan beszéljünk a toxicitásról: Mennyit kell bevenned?
Meszkalin? Be kell venned 700 miligrammot, ez majdnem egy tripla-zéró kapszula teli tiszta alkaloiddal.
LSD? 100 mikrogrammig könnyedén elveszik egy tű hegyén.
Tehát ez egy másik módja, hogy hogyan gondoljunk toxicitásra és hatékonyságra.
Aztán van még egy szempont: Mennyi ideig tart a drog?
Ha használsz egy szert, és 48 órával később még mindig ki van kapcsolva a telefonod,
egy meleg fürdőben fekszel és masszázsra vágysz, akkor egy toxikus szert használtál.
Nem lenne szabad, hogy ez tegye veled. Nem lenne szabad, hogy hátfájással és alvászavarral küszködj miatta.
Nos akkor e szerint a kritérium szerint a DMT kell, hogy legyen az egyik legbiztonságosabb drog,
mert egy hajmeresztő pszichedelikus tudatállapotba röpít, és tíz perc alatt visszatérsz a tudat normál szintjére.
Ehhez 70 miligramm DMT kell. Vagyis sokkal több, mint az LSD esetében.
Na most érdekes módon - aztán engedlek ebédelni, kicsit kifutottunk, úgyhogy 12:30-ig maradunk -
Itt egy kis új infó, amiről még talán nem tudsz.
Egy új pszichoaktív növény lépett a színre. Benne egy új pszichoaktív vegyülettel, mely korábban ismeretlen volt a tudomány számára.
Egy olyan kémiai családban, melyről korábban ismeretlen volt, hogy tartalmaz pszichoaktív vegyületet.
És ez az új vegyület jogosan birtokolhatja - bár jelenleg nagyon keveset tudunk róla és az élmény egyenesen rémisztő -
a világ legbiztonságosabb pszichedelikuma címet, mert csak 1000 mikrogramm kell belőle.
1 miligramm ebből a szerből - és ne feledd, 50-70 miligramm kellett a DMT-ből.
1 miligramm salvinorin-a elszívva, egy szörnyen idegen valóságba repít kb. 15 percig. Aztán visszatérsz.
Jelenleg szinte semmit sem tudunk erről a szerről. Nem ismerjük az LD50-jét, de csak a második az eddig felfedezett vegyületek közül, mely aktív a mikrogramm tartományban.
Ez egy isoquinoline. Egy olyan kémiai családba tartozik, melyről ismeretlen volt, hogy tartalmaz pszichoaktív vegyületet.
Az eddigiek mind alkaloidok, tropánok vagy valami hasonlók voltak.
Hirtelen becsatlakozik a versenybe egy növény, be tudsz tépni tőle - bár dolgoznod kell rajta, és a hatás nem drámai, olyan, mint az ayahuaszka első fél órája vagy valami hasonló -
de, ha izolálod ezt a vegyületet és elszívod, teljesen ki fog fordítani magadból. És ez új hír, most látott napvilágot.
Ez inspirálhatja azokat, akik etnobotnikusoknak vagy etnográfusoknak készülnek,
mert rengeteg növény van az irodalomban, melyek 'hallucinogén-gyanús'-ként vannak számontartva.
Ez azt jelenti, hogy valaki mondta, vagy valami indián mondta valami botanikusnak,
hogy "ezt használjuk és dolgokat látunk éjjelente" vagy ilyesmi.
A Salvia Divinorum-ot már húsz éve ismerik, de senki sem találta a vegyületet és nem tudtak ráállni.
Most már rajta vannak, megtalálták a hatóanyagot, és vizsgálják a Salvia Divinorum közeli rokonait,
köztük egy ukrán mentolt és néhány Coleus fajt,
és mikrogramm és kisebb mennyiségekben egy egész családot találunk ezekből az új pszichedelikus isoquinoline-ekből.
Hogy ez számunkra mit jelent azt nehéz megmondani. Úgy értem előtte a DMT-t illette minden dicsőség a furcsaság,
a "dolog mélysége" - ahogy Heidegger mondja - szempontjából.
Most viszont a salvinorin-a van színen és sok munka van még.
...Úgy gondolom elég logikus, elég ésszerű azt mondani,
hogy semmikor, semmilyen módon nem akarod sérteni magát az agyat, mivel csak egy (vagy kettő) van belőle.
Tehát vigyázni kell az agyadra.
Nagyon érdekes, hogy a legdrámaibb hallucinogén,
és most a DMT-ről beszélek, hagyjuk a salvinorin-a-t ki ebből, nem tudunk eleget róla.
A legerőssebb hallucinogén előfordul az emberi anyagcserében.
Mindannyian, ahogy itt ülünk, DMT-t választunk ki apró mennyiségben.
5-hidroxi-triptamint - vagy szerotonint is termelünk igen nagy mennyiségben.
Tehát azt hiszem, hogy e szerint a nézőpont szerint az ayahuaszka valószínűleg a legbiztonságosabb hallucinogének között van,
mert ez lényegében agy-lé. Nincs benne semmi, ami már eleve ne lenne az agyadban.
Csak több van benne és más arányban.
...Számomra úgy tűnik, bár másoknak lehet más a tapasztalatuk, de számomra úgy tűnik,
hogy a legjobb modell egy céltábla vagy bullseye:
A különböző szerek többet és többet mutatnak az egyedi tulajdonságaikból, minél többet veszel be belőlük.
Más szóval, ha kis dózisban használsz valamit, ami pszichedelikus,
kiélesíti a látásod, stimulál, de aztán nem igazán tudod megmondani, hogy most pszilocibint, LSD-t, meszkalint vagy mit vettél be.
Ahogy a dózis emelkedik, a szerek jellegzetes tulajdonságai kezdenek előjönni.
És gyakran kémiai szempontból ellentmondásosak.
Például az ayahuaszka és a gomba esetében. A pszilocibin 4-foszforiloxi-N,N-Dimetiltriptamin.
Ha eltávolítod a foszfor csoportot - ami megtörténik, amikor átmegy a vér-agy gáton - valami nagyon hasonlót kapsz a DMT-hez.
Viszont, mikor beszeded a pszilocibint nem kapsz valami olyasmit, mint a DMT trip.
Hanem, a pszilocibin esetében a legijesztőbb jellemző, hogy beszél.
Beszél angolul. Elmond dolgokat.
Ez abszurdnak tűnik hacsak nem tapasztaltad magad, számomra is abszurd volt évekig.
Nem tudtam elképzelni, hogy mire gondolnak a barátaim, amikor azt mondták, hogy ezek a növények beszélnek hozzád, mígnem volt egy párbeszédem vele.
Szóval a pszilocibin beszél. És egy afféle "Spock"-i üzenete van.
Idegen bolygók körül keringő hatalmas gépekről szól.
Galaktikus végzetről szól, a lokális halmaz elmúlt fél milliárd éves történelméről.
Óriási méretekről van szó, és fajokról szól, világokról, technológiákról, civilizációkról és a többi és a többi.
Válts át ayahuaszkára - mely kémiailag majdnem ugyanaz az állat,
és a tengerekről szól, születésről, halálról, nőiességről,
egészségről és betegségről, kapcsolatokról, emberek közti energia-folyamokról szól.
Nagyon emberi. Nagyon feminin. Nagyon organikus. És oltalmazó.
Nos ezek nagyon eltérő üzenetek. Ha csak az egyiket tapasztaltad, akkor kiegyensúlyozatlan képed van arról, hogy mi folyik.
Namármost, ha tovább tolod a dolgot, dupla dózissal, tripla dózissal csinálod,
nem ajánlom, de már volt rá precedens és vannak róla adataink,
az történik, hogy elkezd minden a DMT flash irányába vándorolni.
A DMT élmény úgy tűnik, afféle középpontja a céltáblának.
Na most nekem személyesen nem volt elég merszem salvinorin-a-t szívni,
de néztem, ahogy csinálják, és ha te is akarod csinálni, azt javaslom ne nézz másokat, ahogy csinálják.
Én teljesen odáig voltam a dologért, egészen addig...
De ha feltételezzük, hogy ez is valahol ebben a spektrumban van,
úgy tűnik, az történik, hogy mindegyik mélyebb és mélyebb szinten feloldja a határokat.
Az első szinten, egyszerűen feloldod a határt magad és azon részed között, amivel nem akarsz szembenézni.
Ezt hívják 'a dolgaid elintézésének'.
A következő szinten feloldod a határt magad és más emberek között.
Ez az a "kapocs" szituáció és társai.
A következő szinten feloldódik a határ közted és az emlékeid között.
Az összes élményedet visszakapod.
És ezen túl aztán beoldódsz abba, amit Jung a kollektív tudattalannak hív.
Aztán még ezen is túl, Gaia elme, kozmikus elme,
na nem rajongok ezekért a hipotetikus spirituális lényekkel kapcsolatos hierarchiákért, de alapvetően ez az elképzelés.
És végül - és elképesztően - a DMT flash elf workshop-ja nagyon közel fekszik az élmény centrumához. Ami lehetséges.
Ez nem egyszerűen úgy néz ki, ahogy azt az irodalomból merítve elképzeled.
A hatvanas években rá akarták húzni a buddhizmusra, vagy a keleti vallásokra.
Azt akarták mondani, hogy, ahogy a dózis emelkedik,
valahogy megjelenik Satori vagy Shunyata, vagy Nirvana, vagy a fehér fény, a nagy űr vagy valami ilyesmi.
Nekem soha nem volt ilyen élményem.
Ahogy a dózist növeltem, az állapot komplexitása tovább bonyolódott.
Soha nem lett egyszerűbb. Soha nem lett neoplatonikus. Inkább bordeauxi lett - tudod a világegyetem tele van egy csomó mindennel.
Tehát nem gondolom... talán ideje lenne megállni, de vonakodom attól,
hogy ezt az egész vállalkozást összekössem azzal, amit közkedvelten "spirituális növekedés"-nek hívnak.
Szerintem ez sokkal inkább csak "növekedés".
És a "spirituális" valami furcsa anti-materialista előítéletre vagy ilyesmire utal.
Szóval számomra a spiritualitás azt jelenti:
Látogatod a beteget a börtönben?
Ruházod a meztelent?
Eteted az éhezőt?
Eltemeted a halottat?
Vigasztalod a szomorút?
Ha látok valakit, aki ezt csinálja azt mondom, ez egy spirituálisan fejlődő személy.
Ha látok valakit pszilocibint használni azt mondom, ott egy felfedező.
De nem próbálok meg rájuk húzni valami erkölcsi nézetet a jóról és gonoszról, úgy gondolom ez helytelen.
A spirituális fejlődés a morális cselekvésben nyilvánul meg.
És ezeknek a pszichedelikumoknak a szerepe az, hogy megkönnyíthetik az erkölcsös cselekvést, mert megmutatják az emlékeidet, a mélységeidet és a hibáidat.
De valójában ezek nem a spirituális fejlődés eszközei, hanem eszközök az elme felfedezéséhez.
És nem tudjuk, hogy mi az...
